5. Antaŭ 110 jaroj naskiĝis Evert Jan Woessink (pron: vúsink, 1910-194?-1991), nederlanda financa oficisto, direktoro de granda revizora firmao, kaj esperantisto; komitatano (1959-83) kaj estrarano (1960-77) de UEA pri financo; kunfondinto, longtempa estrarano kaj konsilanto de Institucio Hodler ’68; honora membro de UEA (1983).
#000001
5. Antaŭ 50 jaroj mortis Montagu Christie Butler (pron: bátler, 1884-1905-1970), angla muzikisto kaj esperantisto; sekretario de Brita Esperanto-Asocio (1916-34), redaktoro de The British Esperantist (1931-32, 1941-44, 1947-48); prizorganto de la biblioteko de Brita Esperanto-Asocio kiu nun havas lian nomon, membro de la Akademio de Esperanto (1949-70); aŭtoro kaj tradukinto de pluraj verkoj, inter kiuj elstaras la lernolibroj Esperanto for beginners (21 eldonoj) kaj First steps in Esperanto (poste Step by Step in Esperanto, 9 eldonoj).
Legu pli en la enciklopedio Nia diligenta kolegaro (NDK), p. 51-52.
9. Antaŭ 110 jaroj naskiĝis Emilija Lapenna (fraŭline: Heiligstein, 1910-1931-1994), jugoslavia kaj kroatia financoficistino, statistikistino kaj esperantistino; sekretario de Jugoslavia Esperanto-Federacio (1953-55), vicprezidanto de Kroatia Esperanto-Ligo (1955-57), redaktoro kaj parolisto ĉe la Esperanto-elsendoj de Radio Zagrebo (1956-92) por kiuj ŝi verkis kaj tradukis plurajn tekstojn, ĉefdelegito de UEA (1953-87), komitatano de UEA (1957-74), sekretario de la Belartaj Konkursoj de UEA (1965-74); honora membro de UEA (1979).
#000002
9. Antaŭ 90 jaroj naskiĝis André Cherpillod (pron: ŝerpijó, 1930-1955-), franca instruisto kaj esperantisto, kunlaboranto de pluraj Esperantaj gazetoj, plurjara redaktoro de La Jaro (Praktika poŝkalendaro de Monato), aŭtoro de pli ol cent libroj kaj broŝuroj en/pri Esperanto, kiujn li mem eldonis, i.a.: Nepivaj vortoj (1988), Mil ekzotaj vortoj (1992), Konciza gramatiko de Volapuko (1995), Konciza etimologia vortaro (2003), Etimologia vortaro de la propraj nomoj (2005), Hillel la saĝulo: lia vivo, lia instruo (2005), Medicina leksikono (2009), Enciklopedieto de Esperanto. Konforma al la Fundamento (2015), Mensogoj kaj sekretoj de la historio (2015), Alfabetoj de l’ mondo (2016), Vortaro de la mitoj kaj mitologioj (2019) k. m. a.; membro de la Akademio de Esperanto (1992-2010); honora membro de UEA (2015), laŭreato de OSIEK-premio (2006).
#000003
13. Antaŭ 100 jaroj naskiĝis Eduard Vladimír Tvarožek (1920-193?-1999), slovaka lingvoinstruisto, tradukisto kaj esperantisto; redaktoro de Esperantisto Slovaka (1947-51), vicprezidanto de Tutŝtata Konsulta Komitato Esperantista (1955) celanta reoficialigon de Esperanto en Ĉeĥoslovakio, aŭtoro de Esperanto-lernolibroj por slovakoj, tradukinto de pluraj slovakaj verkoj en Esperanton kaj de Esperantaj verkoj en la slovakan lingvon; laŭreato de kelkaj Belartaj Konkursoj de UEA, aŭtoro kaj kompilinto de pluraj verkoj, i.a.: Anekdotoj pri famaj homoj (1992), Sola en sunsubiro (1992), Ŝercoj 1 (1992), Ŝercoj 2 (1992), Skizo de la Esperanta literaturo (1998) k. a.; honora membro de UEA (1995).
#000005
13. Antaŭ 50 jaroj mortis Antonio (Anton) Balagué (pron: Balagé, 1912-193?-1970), kataluna instruisto, socia aganto kaj esperantisto, kiu post la fino de la interna milito en Hispanio (1939) ekloĝis unue en Francio kaj poste en Aŭstrio; organizinto de la unua esperantista pacdefenda renkontiĝo en sia loĝurbo Sankt Pölten (1953), kadre de kiu estis fondita MEM (Mondpaca Esperantista Movado), la unua ĝenerala sekretario de MEM (1953-66), redaktoro de la unua (1953) numero de la revuo Paco kaj de kelkaj postaj landaj eldonoj de ĉi tiu organo de MEM.
#000006
14. Antaŭ 80 jaroj naskiĝis Trevor Steele (pron: stil, 1940-1970-), aŭstralia instruisto kaj esperantisto; Esperanto-instruisto en Aŭstralio kaj pluraj landoj de Eŭropo, Azio kaj Ameriko; prezidanto de Aŭstralia Esperanto-Asocio (1988-90), ĝenerala direktoro de UEA en Roterdamo (2002-04); unu el la plej fekundaj Esperanto-verkistoj, aŭtoro de Sed nur fragmento (1987), Apenaŭ papilioj en Bergen-Belsen (1994), Falantaj muroj kaj aliaj rakontoj (1997), Neniu ajn papilio (2000), La fotoalbumo (3 vol.: 2001, 2005, 2019), Flugi kun kakatuoj (2010), Paradizo ŝtelita (2012), Dio ne havas eklezion (2015), Amo inter ruinoj (2016) k. a.; kvin el liaj Esperanto-libroj aperis angle, po unu france kaj germane; membro de la Akademio de Esperanto (2001-10); laŭreato de la premio “La Verko de la Jaro” (2000. 2012), OSIEK-premio (2000), kaj de la premio de Fondaĵo Antoni Grabowski (1997).
#000007
22. Antaŭ 35 jaroj mortis Asen Grigorov (1903-1921-1985), bulgara ĵurnalisto, socia kaj politika aganto (i.a., sekretario de Georgi Dimitrov tuj post la Dua Mondmilito) kaj esperantisto, konata en Esperantujo ankaŭ kiel Marin Ljubin; aktivulo de la intermilita laborista Esperanto-movado; ĉefredaktoro de la gazetoj Internacia Kulturo (1945-49) kaj Nuntempa Bulgario (1957-71); aŭtoro de la kelkfoje reeldonitaj Esperanta-bulgara (1930) kaj bulgara-Esperanta vortaroj (1931) kaj aliaj lerniloj; aŭtoro de Garbo (1930), Ruĝa aŭroro (1930), La himno (1931), Gardu la Pacon! (1980); tradukinto de Lev Tolstoj kaj la universala vero de I. Gorbunov-Posadov (1927), Vilaĝo Borovo de K. Velkov (1983), La glacikovrita ponto de L. Stanev (1984), Ŝtelisto de Persikoj de E. Stanev (1985) k. a.; kompilinto kaj kunradukinto de kelkaj antologioj.
#000009
Musklaku la kovrilon por legi pliajn informojn.
#000015